0025.xml
پی کے کے پوسٹر شائع ہونے پرعامر خان ،فلم ڈائریکٹر اور پروڈیوسر کیخلاف مقدمہ دائر
ممبئی ۔ 3 اگست (اے پی پی) بالی ووڈ کی نئی فلم پی کے کے پوسٹر شائع ہونے کے بعد اداکار عامر خان اور فلم ڈائریکٹر اور پروڈیوسر پر عدالت میں مقدمہ دائر کر دیا گیا۔ بھارتی ذرائع ابلاغ کے مطابق معروف اداکار عامر خان کی فلم پی کے کی تشہیری مہم کیلئے جاری کردہ نئے پوسٹر کے بعد مداحوں میں غصہ کی لہر دوڑ گئی۔ پوسٹر کے خلاف مقدمہ میں موقف اختیار کرتے ہوئے مدعی وکیل منوج ڈکشٹ نے کہا کہ عامر خان کے اس پوسٹر میں نوجوان نسل میں عریانیت پھیلنے کا خدشہ ہے تاہم اس فلم کے پروڈیوسر و ڈائریکٹر اور اداکار عامر خان کے خلاف قانون کے مطابق کارروائی کی جائے۔ واضح رہے کہ گذشتہ روز فلم کا پوسٹر جاری کیا گیا تھا جس میں عامر خان جنسی اعضاء ڈھکنے کے علاوہ برہنہ نظر آئے۔
APP
03.08.14
0025p.xml
فلمی پوسٹر ، عامر خان کے خلاف فحاشی پھیلانے کا کیس دائر
ممبئی(نیٹ نیوز) مسٹر پرفیکٹ اداکار عامر خان کی آنیوالی نئی فلم" پی کے" کا گزشتہ روز پوسٹر جاری کیا گیا جس میں وہ برہنہ دکھائی دیے ہیں جبکہ اس فلم کے ڈائریکٹر راج کمار ہیرانی ہیں اور یہ فلم ہندو دعوتا پر طنزاًبنائی جا رہی ہے ۔گزشتہ روزاس فلم کے پوسٹر جاری کرنے پر چند ہی گھنٹوں میں ایک وکیل " فحاشی" کو فروغ دینے کے لییایک ہندی اشاعت کے ساتھ ساتھ اداکار کے خلاف عدالت جا پہنچا۔رپورٹ کے مطابق ایڈووکیٹ منوج کمار فلم" پی کے" کے جاری کردہ پوسٹر پر اعتراض اٹھایا ہے جس میں عامر بالکل ننگا کھڑا ہے اور اس نے اپنے مخصوص حصے کو ایک پرانے ٹیپ ریکارڈر سے ڈھکا ہوا ہے ،وکیل کے مطابق اس پوسٹر سے فحاشی اور جنسی ہوس کے فروغ کے لیے ایک سراسر محرک ہے وکیل نے پوچھنے پر بتایا کی جب میں نے اخبا ر کی کاپی دیکھی تو میں پوسٹر دیکھ کر حیران رہ گیا ،اخبار کروڑوں لوگوں تک پہنچا جن میں بچے اور بوڑھے بھی شامل ہیں ۔اس پر ایڈیشنل سٹی مجسٹریٹ کی عدالت میں آرٹیکل 292 کے تحت کیس درج کر لیا گیا ہے جس کت مطابق فحاشی سے متعلق کیس کی مطابق فحاشی سے متعلق کیس کی سماعت اب 7 اگست کو ہو گی ۔اب سوال یہ بھی اٹھتا ہے کہ یہ پوسٹر سے فحاشی کی تشہیر ہوتی ہے یا یہ مسٹر پر فیکٹ کا تشہیری منصوبہ ہے جسے انھوں نے پورے طریقے سے منظم کیا ہے۔
jang
04.08.14